Siellä oli astia täynnä hapanviiniä. Sotilaat kastoivat siihen sienen -
ja nostivat sen iisoppiruo'on päässä Jeesuksen huulille.
Jeesus joi viinin ja sanoi: "Se on täytetty."
Hän kallisti päänsä ja antoi henkensä.
Silloin oli valmistuspäivä, ja alkava sapatti oli erityisen suuri juhla.
Jotta ruumiit eivät jäisi sapatiksi ristille, -
juutalaiset pyysivät Pilatukselta, että ristiinnaulituilta lyötäisiin -
sääriluut poikki ja heidät otettaisiin alas.
Niinpä sotilaat katkaisivat sääriluut niiltä miehiltä, jotka oli -
ristiinnaulittu Jeesuksen kanssa, ensin toiselta ja sitten toiselta.
Jeesuksen luo tultuaan he huomasivat hänen jo kuolleen -
eivätkä siksi katkaisseet hänen sääriluitaan.
Yksi sotilaista kuitenkin työnsi keihään hänen kylkeensä, -
ja haavasta vuoti heti verta ja vettä.
Se, joka tämän näki, on todistanut siitä, jotta tekin uskoisitte.
Hänen todistuksensa on luotettava, ja hän tietää puhuvansa totta.
Näin tapahtui, jotta toteutuisi kirjoituksen sana: -
"Häneltä ei saa rikkoa ainoatakaan luuta."
Toisessa kirjoituksessa taas sanotaan: -
"He katsovat häneen, jonka ovat lävistäneet."
Tämän jälkeen muuan Joosef, joka oli kotoisin Arimatiasta, -
pyysi Pilatukselta, että saisi ottaa Jeesuksen ruumiin ristiltä.
Hän oli Jeesuksen opetuslapsi, joskin salaa, sillä hän pelkäsi juutalaisia.
Pilatus suostui pyyntöön, ja Joosef tuli ja otti ruumiin alas.
Paikalle tuli myös Nikodemos, -
se mies, joka ensi kerran oli käynyt Jeesuksen luona yöllä, -
ja hänellä oli mukanaan sata mittaa mirhan ja aaloen seosta.
Miehet ottivat Jeesuksen ruumiin ja kietoivat sen käärinliinoihin -
pannen mukaan tuoksuaineita, niin kuin juutalaisten on tapana tehdä -
haudatessaan vainajansa.
Siellä, missä Jeesus ristiinnaulittiin, oli puutarha, -
ja puutarhassa oli uusi hauta, johon ei vielä ollut haudattu ketään.
He panivat Jeesuksen siihen, -
koska oli juutalaisten juhlan valmistuspäivä ja se hauta oli lähellä.